**Тақырыбы: «Қауіпсіздікті сақтайық»**

**Мақсаты**: Балалармен ата- аналардың ара қатынасын нығайту, табиғатқа сүйіспеншіліктерін арттыру, денсаулықтарын нығайта отырып қауіпсіздікті сақтауға тәрбиелеу.

**Қатысушылар**: Балалар, тәрбиешілер, ата- аналар.

**Құралдар**: сылдырмақ, су құйғыш, гүлдер, 2 үстел, 8 орындық, жануарлар шаблоны, қыйылған гүлдер, көбелектер шаблоны, 2 доп.

**Спорттық мереке барысы**: Тәрбиешілер, спорт нұсқаушылары балаларды күтіп алады. Балаларды қызықты ойындар ойнауға шақырады. «Қауіпсіздікті сақтаймыз- денсаулықты нығайтамыз».

Бүгін қызықты жарыс өтеді. Әр команда табиғат жайында қауіпсіздік туралы өз білгенін айтады, білімдерін көрсетеді.

Барлығың дайынсыңдар ма? Бастауға рұқсат па?Бізге орман ханшайымының қоңырауы көмектеседі.

**Орман гномы**: Балалар музыка әуенімен түрлі қимылдар жасап тәрбиешінің соңынан жүреді. Қонырау сылдырлайды, орман гномы кіреді.

**Тәрбиеші**: Міне бірінші қонағымыз келді, орман гномы. (Орман гномы балалармен амандасып өзі жайлы әнгімелейді, балаларға сұрақ қояды).

Құстардың үйі? Ұя.

Ең ыстық мезгіл? Жаз.

Қара дақтары бар ақ ағаш? Аққайын.

Түлкінің үйі?Ін.

Аюдың қысқы үйі? Апан.

Көктемнің алғашқы гүлі? Бәйшешек.

**Су патшасы кіреді** : Мен жер бетіндегі ағатын су иесімін. Құрғақшылықтан өсімдіктер қеуіп қалды. Сендер маған көмектессеңдер ризашылығымды білдіремін.

**Ойын «Өсімдікті суар» (ортаңғы, ересек, даярлық топтар эстафета түрінде)**

**Ойын «Гүлзардағы гүлдерді суар» (кіші топтар)**

Шарты: Қатысушылар кезекпен допты аяқ арасына қысып өсімдіктерге дейін секіріп барып, су қүйғышпен суарып, артқа қайтады. Допты келесі балаға береді. Су патшасы балаларға ризашылығын білдіріп, кетеді.

**Орман иесі**: Мен табиғаттың досымын. Барлық ағаштарды,гүлдерді қорғаймын. Сендер аңдарды құстарды, жәндіктерді жақсы көреді екенсіңдер. Рас па?

Сендерге бір тапсырма дайындадым.

**Ойын «Жинада, әңгіме құрастыр »**

Шарты: Әр қатысушы кезекпен төмпешіктерден секіріп кубик үстінде жатқан сурет бөлігін алып, артқа қайтады. Барлық бөліктерді әкелген соң, сурет бөліктерін құрастырып, әңгіме құрастырады.

**Қоқыс ханшайымы**: Мен қоқыстарды, кір жерлерді жақсы көрем. Ал мына жер өте таза екен, қоқыс жетіспейді.Қазір орнына келтіремін. (қоқысты лақтыра бастайды, балалардан көмек сұрайды, балалар көмектеспейді)

**Қоқыс ханшайымы**: Кімге осы тазалық кереді, таза су, табиғат, не қызығы бар? Қоқыс шашылып жатқан өте маған ұнайды., көңілімді көтереді.

**Тәрбиеші**: Біз сізді шақырған жоқпыз. Орман, көлдің, табиғаттың ластанғанын қаламаймыз. Балалар, қоқысты жинайық.

Командалар кокысты іріктеп, жәшікке салады.

**Орман ханшайымы**: Міне, балалар! Табиғаттың досы сендер екенсіңдер. Табиғат таза болса деніміз сау болады, қоршаған ортаны қорғап, қауіпсіздікті сақтайық, бәріміз дос болайық. (Балалармен шеңбермен жүріп , ән шырқайды, суретке түседі)